‘પદ્મભૂષણ’ અને ‘પદ્મવિભૂષણ’ પુરસ્કારોથી સમ્માનિત ભારતીય અવકાશ કાર્યક્રમના જનક અને ઈન્ડિયન સ્પેસ રિસર્ચ ઓર્ગેનાઈઝેશન (ઈસરો)ના સ્થાપક ડો. વિક્રમ સારાભાઈની આજે 99મી જન્મજયંતિ નિમિત્તે સંસ્થાએ જાહેરાત કરી છે કે ભારત ટૂંક સમયમાં જ અવકાશ સંશોધન તથા વિજ્ઞાન વિષયો અંગેની અલાયદી ટેલિવિઝન ચેનલ શરૂ કરશે. આ વિષયોમાંના જ્ઞાનનો લાભ દેશભરમાં લોકોને પ્રાપ્ત થાય એ હેતુથી આ ચેનલ શરૂ કરવામાં આવશે.